google/wiki40b huggingface dataset:
मेलानदह उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। जनसांख्यिकीक रूप से, यहाँ, इस्लाम के अनुयाई, आबादी के औसतन ९१% के करीब है। शेष जनसंख्या प्रमुखतः हिन्दू धर्म की अनुयाई है। यह मयख्यातः एक ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिति

मेलानदह उपजिला बांग्लादेश के उत्तरी सीमा से सटे, मयमनसिंह विभाग के जमालपुर जिले में स्थित है।
बुंदेल

बुंदेलों के बारे में माना जाता है कि वे विंध्यवासिनी देवी के उपासक थे। इसलिये वे पहले विंध्येला कहलाये और इसी से बुंदेला या बुंदेल की उत्पत्ति हुई। वे क्षत्रिय जाति के शासक थे तथा सुदूर अतीत में उनका संबंध सूर्यवंशी राजा मनु से माना जाता हैं। अक्ष्वाकु के बाद रामचंद्र के पुत्र लव से उनके वंशजो की परंपरा आगे बढ़ाई गई और इसी में काशी के गहरवार शाखा के कर्त्तृराज को जोड़ा गया है। लव से कर्त्तृराज तक के उत्तराधिकारियों में गगनसेन, कनकसेन, प्रद्युम्न आदि के नाम ही महत्वपूर्ण हैं। कर्त्तृराज का गहरवार होना किसी घटना पर आधारित हैं, जिसमें काशी में ऊपर ग्रहों की बुरी दशा के निवारणार्थ उसके प्रयत्नों में ग्रहनिवार संज्ञा से वह पुकारा जाने लगा था। कालांतर में ग्रहनिवार गहरवार बन गया।
Er Vikas singh gaharwar rewa
वस्त्र विनिर्माण

वस्त्र विनिर्माण (Textile manufacturing) एक विशाल उद्योग है। इसके अन्तर्गत रेशों से सूत बनाना तथा सूत से वस्त्र बनाना शामिल है। इसके बाद इन वस्त्रों को रंगा जाता है और पहनने के लिये वस्त्र बनाये जाते हैं। कपास अब भी सबसे महत्वपूर्ण प्राकृतिक सूत है। सूत कातने और वस्त्र बुनने के बहुत सी प्रक्रियाएँ ज्ञात हैं।
बिल एंड मेलिंडा गेट्स फाउंडेशन

Me imran or mrye khna chaha taho ki koi pesa nahi invest hora he 40 parsent hi hora he baki pese koi bade benk me jara he sab ki najro se
मनजीत बावा

मनजीत बावा (२८ जुलाई १९४० - २९ दिसम्बर २००८) का जन्म भारत में, पंजाब के एक गांव ढुरी में हुआ। दिल्ली के कालेज ऑफ आर्ट्स और लंदन स्कूल ऑफ प्रिंटिंग से शिक्षा प्राप्त बावा पहले ऐसे कलाकार थे, जिन्होंने पाश्चात्य कला में बहुलता रखने वाले धूसर और भूरे रंग के वर्चस्व को तोड़कर चटक भारतीय रंगों (बैंगनी और लाल) को प्रमुखता दी। बांसुरी और गायों के प्रति बावा का आकर्षण बचपन से ही था, जो आजीवन साथ रहा। देशज रंगों और रूपाकारों के कुशल चितेरे बावा की कृतियों में ये आकर्षण विद्यमान है। लाल रंग उन्हें बेहद प्रिय था। वे नीले आकाश को भी लाल रंग से उकेरना चाहते थे। विलक्षण रंग प्रयोग की विशेषता के बावजूद सीमित रंगों का प्रयोग और व्यापक रंगानुभव, सूफीयना तबीयत के कलाकार बावा के कला संसार की पहचान है। कला समीक्षक उमा नायर के अनुसार बावा, कला में नव आंदोलन का हिस्सा थे। रंगों की उनकी समझ अद्भुत थी। उन्होंने भारतीय समकालीन कला को अंतरराष्ट्रीय मंच पर ख्याति दिलाने का जो काम किया है, उसे कला जगत में हमेशा याद किया जाएगा।
जब वे दिल्ली में रहते हुए कला की शिक्षा ले रहे थे तब उनके गुरु थे सोमनाथ होर और बीसी सान्याल, लेकिन उन्होंने अपनी पहचान बनाई अबानी सेन की छत्रछाया में। श्री सेन ने उनसे कहा था कि रोज पचास स्कैच बनाओ। मनजीत बावा रोज पचास स्कैच बनाते और उनके गुरु इनमें से अधिकांश को रद्द कर देते थे। यहीं से मनजीत बावा के रेखांकन का अभ्यास शुरू हुआ। उन्होंने अपने उन दिनों को याद करते हुए कहीं कहा भी था कि तब से मेरी लगातार काम करने की आदत पड़ गई। जब सब अमूर्त की ओर जा रहे थे मेरे गुरुओं ने मुझे आकृतिमूलकता का मर्म समझाया और उस ओर जाने के लिए प्रेरित किया। वे आकृतिमूलकता की ओर आए तो सही लेकिन अपनी नितांत कल्पनाशील मौलिकता से उन्होंने नए आकार खोजे, अपनी खास तरह की रंग योजना का आविष्कार किया और मिथकीय संसार में अपने विषय ढूँढ़े। यही कारण है कि उनके चित्र संसार में ठेठ भारतीयता के रंग व आकार देखे जा सकते हैं। वहाँ हीर-राँझा, कृष्ण, गोवर्धन, देवी तथा कई मिथकीय और पौराणिक प्रसंग-संदर्भ और हैं। इसके साथ ही उनके चित्रों में जितने जीव-जंतु हैं उतने शायद किसी अन्य भारतीय कलाकार में नहीं। 
७० के दशक में स्व. जगदीश स्वामीनाथन के संपर्क में आकर मनजीत की कला में बड़ा फर्क आया था। भारतीय मिनिएचर कला से उन्हें बहुत कुछ सीखने का मौका मिला। पहाड़ी मिनिएचर और सिख मिनिएचर से उनका गहरा और सार्थक संवाद था। मनजीत चटक रंगों के विशेषज्ञ थे। लाल रंग खासतौर से उनकी कृतियों में सबसे ज्यादा बोलता है। सरल सूफियाना, काव्यात्मक छवियों को वह अद्भुत रूप दे देते थे। अपने स्टूडियो में मनजीत एक दिव्य आध्यात्मिक उपस्थिति थे। 
भारत भवन भोपाल में रूपंकर कला निदेशक रहे मंजीत बावा को रूपंकर कलाओं में दिए गए योगदान के लिए कालिदास सम्मान प्रदान किया गया था।
नंदीग्राम उपजिला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। राजशाही विभाग में, जनसांख्यिकीक रूप से, इस्लाम के अनुयाई, आबादी के औसतन ८८.४२% है, जबकि शेष जनसंख्या प्रमुखतः हिन्दू धर्म की अनुयाई है। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिती

नंदीग्राम उपजिला बांग्लादेश के पूर्वी भाग में, राजशाही विभाग के बगुड़ा जिले में स्थित है।
नेहा मेहता

जीवन-परिचय

नेहा मेहता का जन्म 9 जून, 1978 ई० को गुजरात के भावनगर में हुआ था। उनके पूर्वज पाटन के निवासी थे। उनके पिता प्रसिद्ध गीतकार और कवि हैं। नेहा के घर में पहले से ही फिल्मी माहौल था। इसलिए नेहा भी एक्टिंग की दुनिया में ही करियर बनाना चाहती थीं। उन्होंने बचपन से ही नृत्य और संगीत सीखना शुरू कर दिया था। नेहा ने वडोदरा से संगीत में पोस्ट ग्रैजुएशन और इसके बाद अहमदाबाद से डायरेक्शन का कोर्स किया। 
इसके बाद उन्हें भगवती प्रोडक्शन दिल्ली के स्टार हंट-मल्टी टैलेंट शो (वर्ष 2000) के ऑडिशन में पूरे गुजरात से चुना गया था और वे मुंबई आ गयी थीं। मुंबई पहुँचने के बाद ही उन्हें थिएटर्स के ऑफर्स मिलने शुरू हो गये। इस तरह उनका एक्टिंग का सफर शुरू हुआ। इसके बाद उन्होंने ‘तू ही मेरा मौसम’, ‘हृदय-त्रिपुटी’, ‘प्रतिबिंब का परछाई’, ‘मस्ती-मजे की लाइफ’ जैसे अनेक नाटकों में काम किया। इसके बाद उन्होंने हिन्दी और गुजराती के कई धारावाहिकों में काम किया। इसके अतिरिक्त नेहा ने ‘प्रेम एक पूजा’, ‘जनमो-जनम’, ‘बेटर हाफ’ जैसी गुजराती फिल्मों में भी काम किया।

अभिनय

अभिनय की शुरुआत ज़ी टीवी के कार्यक्रम डॉलर बहू से शुरू की। जिसमें वह वैशाली नाम का किरदार निभा रही थीं। इसके बाद स्टार प्लस के धारावाहिक भाभी में सरोज नामक एक मुख्य किरदार निभाया। इसके बाद एक गुजराती भाषा में बनी धारावाहिक सौ दादा सासु न में अनुराधा का किरदार निभाया। सहारा के डरावनी धारावाहिक रात होने को है में यह कौशिक की भूमिका में थीं। इसके बाद देस में निकला होगा चाँद में हीर यश दीवान नकली गुनगुन की भूमिका निभाई। इसके बाद तारक मेहता का उल्टा चश्मा में अंजलि तारक मेहता का किरदार निभाया। यह एक वास्तविक धारावाहिक वाह वाह क्या बात है में प्रस्तोता भी बनी।
आईएनएस वज्रकोष

उद्देश्य

निकट भविष्‍य में कारवाड़ पश्चिमी कमान के अंतर्गत भारतीय नौसेना का एक प्रमुख आधार बनने जा रहा है। आईएनएस वज्रकोष में महत्‍वपूर्ण नौसेना परिसंपत्तियों जैसे कि विशिष्‍ट हथियारों और मिसाइलों के भंडारण की विशेष सुविधाएं व आवश्‍यक संरचनाएं मौजूद होंगी जिन्‍हें विशेषज्ञ अपनी निगरानी में रखेंगे ताकि सामरिक आवश्‍यकताओं को पूरा किया जा सके।
वृत्तीय गति

भौतिकी में जब कोई पिण्ड ऐसी गति करता है कि उसकी गति का पथ एक वृत्त हो तो ऐसी गति को वृत्तीय गति (circular motion) कहते हैं।
वृत्तीय गति कई तरह की हो सकती है। यदि पिण्ड का कोणीय वेग अचर हो तो इस प्रकार की वृत्तीय गति को एकसमान वृत्तीय गति (युनिफॉर्म सर्कुलर मोशन) कहते हैं।
शैलेन्‍द्र यादव ‘ललई’

प्रारंभिक जीवन एवं शिक्षा

उत्तर प्रदेश की राजनीति में एक असरदार, अनुशासित और जनप्रिय नेता के रूप में स्वयं को स्थापित करने वाले शैलेन्द्र यादव 'ललई' का जन्म एक जुलाई, 1965 को उत्तर प्रदेश के जौनपुर जिले में स्थित ग्राम- पखनपुर में हुआ। आपके पिताजी श्री तालुकदार यादव किसान थे और अपनी विद्वता और सज्जनता के कारण क्षेत्र के प्रतिष्ठित व्यक्तियों में गिने जाते थी। गोरखपुर विश्वविद्यालय से स्नातक की उपाधि अर्जित करने वाले 'ललई' छात्र जीवन से ही समाजसेवा और राजनीति की ओर आकर्षित थे।

राजनैतिक जीवन

80 के दशक में समाजसेवा से सक्रिय राजनीति में क़दम रखने के बाद शैलेन्द्र यादव 'ललई' उत्तर प्रदेश की राजनीति में तब उभर कर आये जब वर्ष 1985 में उन्हें युवा लोकदल की प्रदेश कार्यकारिणी का सदस्य बनाया गया।1988 में बाबू विश्वनाथ प्रताप सिंह के नेतृत्व में लोकदल, जनमोर्चा एवं अन्य विपक्षी दलों का जुटान एक मंच पर होने के बाद जनता दल का गठन हुआ और 1991 में 'ललई' को युवा जनता दल का प्रदेश महामंत्री बनाकर युवाओं को संगठन से जोड़ने की जिम्मेदारी सौंपी गई।
पार्टी के युवा और तेज-तर्रार नेता के रूप में अपनी छवि बनाने वाले ललई यादव को 1993 में जनता दल ने जौनपुर जिले की खुटहन विधानसभा से प्रत्याशी बनाया किंतु उन्हें सफलता नहीं मिल सकी। इस बीच पिछड़ों और दलितों की नेता मायावती से प्रभावित होकर ललई ने बसपा का दामन थाम लिया 2002 के उ०प्र० विधानसभा चुनावों में बसपा के टिकट पर खुटहन विधानसभा के तत्कालीन बाहुबली विधायक उमाकांत यादव को पटखनी देकर पहली बार विधानसभा पहुंचे। तब से लेकर आज तक वह लगातार चौथी बार उ०प्र० विधानसभा के सदस्य निर्वाचित हुए हैं। माना जाता है कि 2003 में बसपा से बगावत कर सपा की सरकार बनवाने में इनकी अहम भूमिका थी। जिसके बाद इनकी नेतृत्व क्षमता और राजनीति में बढ़ते हुए क़द से प्रभावित होकर मुलायम सिंह यादव ने इन्हें राज्य मंत्री के रूप में अपने मंत्रिमंडल में शामिल किया।
माखनलाल चतुर्वेदी

जीवनी

श्री माखनलाल चतुर्वेदी का जन्म मध्य प्रदेश के होशंगाबाद जिले में बाबई नामक स्थान पर हुआ था।इनके पिता का नाम नन्दलाल चतुर्वेदी था जो गाँव के प्राइमरी स्कूल में अध्यापक थे। प्राइमरी शिक्षा के बाद घर पर ही इन्होंने संस्कृत ,बंगला ,अंग्रेजी ,गुजरती आदि भाषाओँ का ज्ञान प्राप्त किया।
जन्म - 4th अप्रैल। 1889। बाबई। होशंगाबाद। (में.प्र.)  
निधन हो गया है -30 जनवरी  1968

कार्यक्षेत्र

माखनलाल चतुर्वेदी का तत्कालीन राष्ट्रीय परिदृश्य और घटनाचक्र ऐसा था जब लोकमान्य तिलक का उद्घोष- 'स्वतंत्रता हमारा जन्मसिद्ध अधिकार है' बलिपंथियों का प्रेरणास्रोत बन चुका था। दक्षिण अफ्रीका में सत्याग्रह के अमोघ अस्त्र का सफल प्रयोग कर कर्मवीर मोहनदास करमचंद गाँधी का राष्ट्रीय परिदृश्य के केंद्र में आगमन हो चुका था। आर्थिक स्वतंत्रता के लिए स्वदेशी का मार्ग चुना गया था, सामाजिक सुधार के अभियान गतिशील थे और राजनीतिक चेतना स्वतंत्रता की चाह के रूप में सर्वोच्च प्राथमिकता बन गई थी। ऐसे समय में माधवराव सप्रे के 'हिन्दी केसरी' ने सन १९०८ में 'राष्ट्रीय आंदोलन और बहिष्कार' विषय पर निबंध प्रतियोगिता का आयोजन किया। खंडवा के युवा अध्यापक माखनलाल चतुर्वेदी का निबंध प्रथम चुना गया। अप्रैल १९१३ में खंडवा के हिन्दी सेवी कालूराम गंगराड़े ने मासिक पत्रिका 'प्रभा' का प्रकाशन आरंभ किया, जिसके संपादन का दायित्व माखनलालजी को सौंपा गया। सितंबर १९१३ में उन्होंने अध्यापक की नौकरी छोड़ दी और पूरी तरह पत्रकारिता, साहित्य और राष्ट्रीय आंदोलन के लिए समर्पित हो गए। इसी वर्ष कानपुर से गणेश शंकर विद्यार्थी ने 'प्रताप' का संपादन-प्रकाशन आरंभ किया। १९१६ के लखनऊ कांग्रेस अधिवेशन के दौरान माखनलालजी ने विद्यार्थीजी के साथ मैथिलीशरण गुप्त और महात्मा गाँधी से मुलाकात की। महात्मा गाँधी द्वारा आहूत सन १९२० के 'असहयोग आंदोलन' में महाकोशल अंचल से पहली गिरफ्तारी देने वाले माखनलालजी ही थे। सन १९३० के सविनय अवज्ञा आंदोलन में भी उन्हें गिरफ्तारी देने का प्रथम सम्मान मिला। उनके महान कृतित्व के तीन आयाम हैं : एक, पत्रकारिता- 'प्रभा', 'कर्मवीर' और 'प्रताप' का संपादन। दो- माखनलालजी की कविताएँ, निबंध, नाटक और कहानी। तीन- माखनलालजी के अभिभाषण/ व्याख्यान।

पुरस्कार व सम्मान

१९४३ में उस समय का हिन्दी साहित्य का सबसे बड़ा 'देव पुरस्कार' माखनलालजी को 'हिम किरीटिनी' पर दिया गया था। १९५४ में साहित्य अकादमी पुरस्कारों की स्थापना होने पर हिन्दी साहित्य के लिए प्रथम पुरस्कार दादा को 'हिमतरंगिनी' के लिए प्रदान किया गया। 'पुष्प की अभिलाषा' और 'अमर राष्ट्र' जैसी ओजस्वी रचनाओं के रचयिता इस महाकवि के कृतित्व को सागर विश्वविद्यालय ने १९५९ में डी.लिट्. की मानद उपाधि से विभूषित किया। १९६३ में भारत सरकार ने 'पद्मभूषण' से अलंकृत किया। १० सितंबर १९६७ को राष्ट्रभाषा हिन्दी पर आघात करने वाले राजभाषा संविधान संशोधन विधेयक के विरोध में माखनलालजी ने यह अलंकरण लौटा दिया। १६-१७ जनवरी १९६५ को मध्यप्रदेश शासन की ओर से खंडवा में 'एक भारतीय आत्मा' माखनलाल चतुर्वेदी के नागरिक सम्मान समारोह का आयोजन किया गया। तत्कालीन राज्यपाल श्री हरि विनायक पाटसकर और मुख्यमंत्री पं॰ द्वारकाप्रसाद मिश्र तथा हिन्दी के अग्रगण्य साहित्यकार-पत्रकार इस गरिमामय समारोह में उपस्थित थे। भोपाल का माखनलाल चतुर्वेदी पत्रकारिता विश्वविद्यालय उन्हीं के नाम पर स्थापित किया गया है। उनके काव्य संग्रह 'हिमतरंगिणी' के लिये उन्हें १९५५ में हिन्दी के 'साहित्य अकादमी पुरस्कार' से सम्मानित किया गया।
इष्ट-देव

इष्ट देवता (अपना चुना हुआ) में अनुराग रख कर आन्तरिक विकास भक्ति है।।
बेलवन

पौराणिकता

प्राचीन काल में इस स्थान पर बेल के वृक्षों की भरमार थी। इसी कारण यह स्थान बेलवन के नाम से प्रख्यात हुआ। कृष्ण-बलराम यहां अपने सखाओं के साथ गायें चराने आया करते थे। श्रीमद्भागवत में इस स्थान की महत्ता का विशद् वर्णन है। भविष्योत्तरपुराण में इसकी महिमा का बखान करते हुए लिखा है: 
 तप: सिद्धि प्रदायैवनमोबिल्ववनायच। जनार्दन नमस्तुभ्यंविल्वेशायनमोस्तुते॥

लक्ष्मी माता मंदिर

वृंदावन की ओ्र उन्मुख कृष्ण की पूजा करती हुई लक्ष्मी की मूर्ती वाली लक्ष्मी माता मंदिर यहां का सर्व प्रमुख आकर्षण है। इस मंदिर के संबंध में मान्यता है कि भगवान् श्री कृष्ण ने जब सोलह हजार एक सौ आठ गोपिकाओं के साथ दिव्य महारासलीला की तब माता लक्ष्मी देवी के हृदय में भी इस लीला के दर्शन करने की इच्छा हुई और वह बेलवन जा पहुंची, परंतु उसमें गोपिकाओं के अतिरिक्त किसी अन्य व्यक्ति का प्रवेश वर्जित था। अत: उन्हें ललिता सखी ने यह कह कर दर्शन करने से रोक दिया कि आपका ऐश्वर्य लीला से सम्बन्ध है, जबकि वृंदावन माधुर्यमयीलीला का स्थान है। अत:लक्ष्मी माता वृंदावन की ओर अपना मुख करके भगवान् श्रीकृष्ण की आराधना करने लग गईं। भगवान् श्रीकृष्ण जब महारासलीला करके अत्यंत थक गए तब लक्ष्मी माता ने अपनी साडी से अग्नि प्रज्वलित कर उनके लिए खिचडी बनाई। इस खिचडी को खाकर भगवान् श्रीकृष्ण उनसे अत्यधिक प्रसन्न हुए। लक्ष्मी माता ने भगवान् श्रीकृष्ण से ब्रज में रहने की अनुमति मांगी तो उन्होंने उन्हें सहर्ष अनुमति प्रदान कर दी। यह घटना पौष माह के गुरुवार की है। बाद में इसी स्थान पर लक्ष्मी माता का भव्य मंदिर स्थापित हुआ।

खिचड़ी महोत्सव

खिचड़ी यहाँ का सर्वप्रमुख खाद्य एवं प्रसाद है। यहाँ खिचडी महोत्सव आयोजित करने की परम्परा है। यहां के लक्ष्मी माता मंदिर में भी खिचडी से ही भोग लगाया जाता है। यहां पौष माह में प्रत्येक गुरुवार को जगह-जगह असंख्य भट्टियां चलती हैं। साथ ही हजारों भक्त-श्रद्धालु सारे दिन खिचडी के बडे-बडे भण्डारे करते हैं।
एंजाइम कैनेटीक्स

एंजाइम कैनेटीक्स रासायनिक प्रतिक्रियाओं  का अध्य्यन है। जो उत्प्रेरक द्वारा एंजाइमों पर किया जाता है। एंजाइम कैनेटीक्स में प्रतिक्रिया की दर को मापा जाता है और प्रभाव की अलग-अलग स्थिति की प्रतिक्रिया की जांच करते है। अध्ययन एक एंजाइम के कैनेटीक्स में इस तरह से प्रकट कर सकते हैं उत्प्रेरक तंत्र के इस एंजाइम, में अपनी भूमिका चयापचय, कैसे अपनी गतिविधि को नियंत्रित किया जाता है, और कैसे एक दवा या एक agonist हो सकता है रोकना एंजाइम.
उदय (योजना)

उदय (उज्ज्वल डिस्कॉम एश्योरैंस योजना / UDAY) भारत की विद्युत वितरण करने वाली कम्पनियों के आर्थिक पुरुत्थान के लिये शुरू की गयी भारत सरकार की एक योजना है। यह 5 नवम्बर 2015 को आरम्भ हुई थी जिसके के तहत राज्य एवं केंद्र शासित प्रदेशो की घाटे में चल रही विधुत वितरण कंपनियों को घाटे से उबारने एवं उनकी वितीय स्थिति को सुद्रढ करने का कार्य किया जा रहा है। इसी योजना के कारण ही राजस्थान की विधुत वितरण कंपनियों के घाटे में काफी हद तक सुधार हुआ है इन कंपनियों का घाटा 27.3 प्रतिशत से घटकर वर्तमान में 23.6 प्रतिशत हो गया है।
मनीषा कोइराला

व्यक्तिगत जीवन

मनीषा कोइराला एक नेपाली उद्योग्पति से विवाहित हैं।
किसान

प्रकार

कुछ देशों में सामान्यतः इस शब्द का उपयोग पशुपालन और उनको बढ़ाने से होता है, जिसमें भेड़, बकरी, घोड़े आदि आते हैं। अमेरिका में इसके लिए रेंचर्स शब्द का उपयोग किया जाता है और ऑस्ट्रेलिया व यूनाइटेड किंगडम में ग्रेजियर्स शब्द प्रचलित है। दुग्ध उत्पादन में लगे लोगों को भी इन देशों में किसान कहा जाता है। इसी के साथ साथ मुर्गियों, बत्तख, हंस आदि को बढ़ाने वाले और उनसे मांस, अंडे और पंखों का उत्पादन करने वालों को भी किसान ही माना जाता है।
कुछ विकसित देशों में किसान शब्द का उपयोग किसी व्यवसायी या पेशेवर के लिए किया जाता है, जिसके पास फसल उगाने के लिए जमीन और रुचि तो होता ही है, पर साथ ही साथ वह लोगों को उसमें काम करने के लिए भी रखता है या किसी के द्वारा उस कार्य को करवाता है।

व्यावसायिक खतरे

कृषि कार्य में कई सारे खतरे होते हैं। इनमें खेती करने वाले किसानों को खेत में कई सारे खतरनाक जीव-जन्तुओं का सामना करना पड़ता है। खेत में काम करते समय बिच्छुओं, चीटियों, मधुमक्खियों आदि के काटने का बहुत बड़ा खतरा रहता है। किसानों को बहुत भारी और बड़े मशीनों के साथ काम करना पड़ता है, उनसे भी चोट लगने और मौत होने की भी संभावना रहती है।
एलईडी प्रिन्टर

एल॰ई॰डी॰ प्रिंटर या एल॰ई॰डी॰ मुद्रक (LED printer) लेज़र प्रिंटर के समान ही एक कंप्यूटर मुद्रक (प्रिंटर) है। जैसा कि लेज़र मुद्रक में लेज़र प्रकाश को काम में लिया जाता है ठीक उसी तरह एल॰ई॰डी॰ तकनीक में प्रकाश उत्सर्जक डायोड शृंखला को प्रकाश के रूप में काम में लिया जाता है।
श्रीनिवासचार्य

श्रीनिवासचार्यके पिता का नाम गंगाधर भट्टाचार्य उपनाम चैतन्यदास था। सं. 1576 में वैशाखी पूर्णिमा को इनका जन्म हुआ था। श्री जीव गोस्वामी के यहाँ श्यामानंद जी तथा नरोत्तमदास ठाकुर के साथ भक्ति के ग्रंथों का बहुत दिनों तक अध्ययन किया। श्री जीव के आदेश से भक्तिग्रंथों का प्रतिलिपियाँ लेकर ये तीनों सं. 1639 में बंगाल तथा उत्कल में धर्मप्रचार करने चले। विष्णुपुर में डाकुओं ने धन समझकर ग्रंथों के संदूक लूट लिए। वहाँ का राजकुमार इनकी भक्ति तथा विद्वत्ता से प्रभावित होकर इनका शिष्य हो गया और उसने ग्रंथों को ढूँढ निकाला। उत्तर तथा पश्चिम बंगाल में इस धर्म के प्रचार का श्रेय इन्हें तथा नरोत्तमदास ठाकुर ही को है। इनकी मृत्यु सं. 1664 में हुई।
डबलिन

परिचय

यह आयरलैंड गणतंत्र का, देश के पूर्वी समुद्री किनारे, लिफि नदी (Liffey) के मुहाने पर स्थित, सबसे बड़ा तथा मुख्य नगर है। यहाँ पर ८०० ई० में वाइकिंग (Viking) लोगों ने एक नगर बसाया जो बाद में डब्लिन नाम से प्रसिद्ध हुआ। लिफि नदी का पानी काले रंग का है जिसकी छाप इस नगर के नामकरण पर पड़ी है। गैलिक भाषा में 'डब्लिन' का अर्थ 'काला पानी' होता है।
नॉर्मन सैनिकों ने इस नगर को इंग्लैंड से ११७० ई० में जीत लिया तथा इसे आयरलैंड का मुख्य नगर घोषित किया। इस नगर का निरंतर विकास एवं विस्तार १७वीं शताब्दी में तीव्र गति के साथ हुआ जब यहाँ पर चौड़ी-चौड़ी सड़कों विशाल महलों तथा उद्यानों का निर्माण हुआ। युद्धों के कारण यह नगर दूसरे देशों को बराबर हस्तांतरित होता रहा। आयरिश लोगों का अंतिम स्वतंत्रता संग्राम १९२१ ई० में हुआ जिसके पश्चात् यह इंग्लैंड के शासन से अलग होकर गणतंत्र हो गया। 
यहाँ पर अनेक ऐतिहासिक भवन हैं। डब्लिन किला एक समय वायसराय लोगों का निवासस्थान था, लींस्टर हाउस (Leinster House) १७०० ई० में बना। यहाँ के बड़े चौराहे, उद्यान तथा लंबी चौड़ी सड़कें प्रसिद्ध हैं। यहाँ का फोनेक्स पार्क १७६० एकड़ भूमि पर फैला विश्व के बड़े पार्कों में से एक है। यहाँ पर दो विश्वविद्यालय हैं - राष्ट्रीय विश्वविद्यालय की स्थापना १९०८ ई० में तथा डब्लिन विश्वविद्यालय की स्थापना १९५१ ई० में ट्रिनिटी कॉलेज के रूप में हुई। इंग्लैंड की महारानी एलिजाबेथ प्रथम द्वारा इसका शिलान्यास हुआ।
बांग्लादेश में महिलाएं

बांग्लादेश में महिलाओं की स्थिति पिछले कुछ शताब्दियों में कई महत्वपूर्ण बदलावों के अधीन रही है। 1971 में देश ने अपनी आजादी हासिल करने के बाद से बांग्लादेशी महिलाओं ने महत्वपूर्ण प्रगति की है। पिछले चार दशकों में महिलाओं के लिए राजनीतिक सशक्तिकरण में वृद्धि हुई है, बेहतर नौकरी की संभावनाएं, शिक्षा के अवसर बढ़े हैं और बांग्लादेश की नीतियों के संबंध में उनके अधिकारों की रक्षा के लिए नए कानूनों को अपनाना है। महिलाओं के अधिकार पितृसत्तात्मक मूल्यों से प्रभावित हैं। [3] 2018 तक, बांग्लादेश के प्रधान मंत्री, संसद के अध्यक्ष, विपक्ष के नेता महिलाएं थीं|

इतिहास

स्वास्थ्य, पोषण, शिक्षा और आर्थिक प्रदर्शन पर उपलब्ध आंकड़े बताते हैं कि 1980 के दशक में बांग्लादेश में महिलाओं की स्थिति पुरुषों की तुलना में काफी कम थी। महिलाओं, परंपरागत और अभ्यास में, अपने जीवन के लगभग सभी पहलुओं में पुरुषों के अधीनस्थ बने रहे; अधिक स्वायत्तता अमीर या बहुत गरीबों की आवश्यकता का विशेषाधिकार था। महिला श्रम बल भागीदारी दर 1 974 और 1984 के बीच दोगुना हो गई, जब यह लगभग 8 प्रतिशत तक पहुंच गई। 1980 के दशक में महिला मजदूरी दर कम थी, आम तौर पर पुरुष मजदूरी दर के 20 से 30 प्रतिशत के बीच थी। बांग्लादेश का आधिकारिक धर्म इस्लाम है, जिसमें 90% से ज्यादा आबादी मुसलमान है|

शिक्षा

बांग्लादेश में अजीमपुर गर्ल्स स्कूल बांग्लादेश में साक्षरता दर पुरुषों की तुलना में महिलाओं (55.1%) के लिए कम है (62.5%) - 15 साल और उससे अधिक उम्र के आबादी के लिए 2012 अनुमान। पिछले दशकों के दौरान, बांग्लादेश ने अपनी शिक्षा नीतियों में सुधार किया है; और शिक्षा के लिए लड़कियों की पहुंच में वृद्धि हुई है। 1990 के दशक में, प्राथमिक विद्यालय में लड़कियों का नामांकन तेजी से बढ़ गया है। हालांकि प्राथमिक और निचले माध्यमिक विद्यालय स्तर पर नामांकन में लिंग समानता है|

कार्यबल भागीदारी

बांग्लादेश में महिलाएं घर के अंदर घरेलू काम से, बाहर भुगतान किए गए काम से कई कार्य गतिविधियों में लगी हुई हैं। महिलाओं का काम अक्सर कम मूल्यांकन और कम रिपोर्ट किया जाता है|

भूमि और संपत्ति के अधिकार

महिला विरासत के अधिकार गरीब हैं: भेदभाव कानून और पितृसत्तात्मक सामाजिक मानदंड कई महिलाओं के लिए भूमि तक पहुंच बनाना मुश्किल बनाता है|

आंदोलन की स्वतंत्रता

बांग्लादेशी महिलाओं और लड़कियों को पुरुषों के रूप में हर जगह आंदोलन की आजादी का अधिकार नहीं मिलता है, समाज पितृसत्तात्मक मूल्यों और महिलाओं और लड़की की स्वतंत्रता के प्रति सामाजिक रूढ़िवादी नीतियों पर आधारित है|
जटिल तंत्र

जटिल तंत्र (complex system) ऐसा तंत्र (सिस्टम) होता है जो कई अंगों या भागो का बना हुआ हो जो अपनी गतिविधियों में एक-दूसरे को प्रभावित करते हों। ऐसे तंत्रों में पृथ्वी की वैश्विक जलवायु, मानव मस्तिष्क, सामाजिक और आर्थिक संगठन (जैसे कि नगर और देश), किसी स्थान का पारिस्थितिक तंत्र, जीवों की कोशिकाएँ और पूरा ब्रह्माण्ड शामिल हैं। जटिल तंत्रों को वैज्ञानिक रूप से समझना कठिन रहा है क्योंकि इन तंत्रों के विभिन्न भाग आपस में उलझी हुई गतिविधियाँ करते हैं। जटिल तंत्रों में कुछ विशेष गुण और लक्षण दिखते हैं, जैसे कि अरेखीयता (nonlinearity), उदगमन (emergence), स्वप्रसूत व्यवस्था (spontaneous order), पुनर्भरण (feedback loops)।
पथरिया

दमोह जिला के एक नगर का नाम पथरिया है।यहाँ पास में सूखा दिगंबर जैन तारण पंथियों के लिए विशेष महत्व रखता है।यहाँ की आबादी २०११ की जनगणना के अनुसार १७,१८२ है।यहाँ मुख्यतः हिंदू मुश्लिम व जैन अनुयायी पाए जाते हैं
अंत:क्षेत्र और बहि:क्षेत्र

राजनीतिक भूगोल में, एक विदेशी अंत:क्षेत्र उस क्षेत्र को कहते हैं जिसकी भौगोलिक सीमायें पूर्णतया: किसी अन्य क्षेत्र की सीमाओं के भीतर स्थित होती है।
दूसरी ओर एक बहि:क्षेत्र, वह क्षेत्र कहलाता है जो कानूनी या राजनीतिक रूप किसी अन्य क्षेत्र से जुड़ा होता है, जो भौगोलिक रूप से संस्पर्शी (सटा हुआ) नहीं होता।
यह दो अलग अलग अवधारणायें रही हैं, हालांकि कई सत्तायें दोनों परिभाषाएँ पर खरी उतरती हैं। दायीं ओर चित्र-1 C, B का एक बहि:क्षेत्र है और A के भीतर एक अंत:क्षेत्र भी है। यदि C एक स्वतंत्र राष्ट्र होता तो यह एक अंत:क्षेत्र होता ना कि एक बहि:क्षेत्र। जबकि चित्र-2 में C फिर से B का बहि:क्षेत्र है, लेकिन यह एक अंत:क्षेत्र नहीं है क्योंकि इसकी सीमायें एक से अधिक राष्ट्रों (या क्षेत्रों) से मिलती है।
वो देश जो भले ही दूसरे देश से घिरा हो पर यदि उसकी कोई सीमा समुद्र से जुड़ती हो तो उस स्थिति में इसे अंत:क्षेत्र नहीं माना जाता भले ही इसका भौगोलिक आकार कुछ भी हो। इसी कारण पुर्तगाल, स्पेन का एक अंत:क्षेत्र नहीं है और गाम्बिया, सेनेगल का एक अंत:क्षेत्र नहीं है।

विशेषताएँ

अंत:क्षेत्रों का निर्माण विभिन्न ऐतिहासिक, राजनीतिक या भौगोलिक कारणों की से किया जा सकता है। कुछ क्षेत्रों में किसी नदी द्वारा प्रवाह मार्ग परिवर्तन करने के फलस्वरूप अंत:क्षेत्रों का निर्माण होता है। 
अंत:क्षेत्रों के निवासियों के लिए जीवन कठिन हो सकता है, क्योंकि इसमें दो राष्ट्रों के मध्य विभिन्न पक्षों पर जैसे कि डाकपता, बिजली आपूर्ति, प्रवेशाधिकार आदि के बारे में समझौते होने आवश्यक होते हैं। 
कई बहि:क्षेत्रों में आज स्वतंत्रता आंदोलन चल रहा है, खासकर उनमें जहां बहि:क्षेत्र मुख्य भूमि से दूर स्थित है।

"व्यवहारिक" अंत:क्षेत्र और बहि:क्षेत्र और अगम्य जिले

वो क्षेत्र जो मुख्यभूमि से भूमि की एक पतली पट्टी या समुद्री मार्ग द्वारा जुड़े होते है और जहां किसी विदेशी राष्ट्र से होकर पहुंचना अधिक सरल होता है, "व्यावहारिक बहि:क्षेत्र" कहलाते हैं (उदाहरण: संयुक्त राज्य अमेरिका और कनाडा के बीच उत्तर पश्चिमी एंगल, या ओएस डे सेविस नामक स्पेनिश गांव जहां केवल स्वतंत्र अण्डोरा के माध्यम से ही पहुँचा जा सकता है क्योंकि यह स्पेन के बाकी हिस्सों से पहाड़ों के द्वारा कटा है)। ग्रीनविच, कनेक्टिकट, में स्थित अमेरिकी लेन, को केवल न्यूयॉर्क राज्य से होकर पहुँचा जा सकता है, क्योंकि यह बाकी कनेक्टिकट से अंतरराज्यीय मार्ग 684 द्वारा कटा है।
इसके विपरीत, एक बहि:क्षेत्र जो एक बहि:क्षेत्र के रूप में कार्य ना कर, मुख्य राष्ट्र के एक सन्निहित भाग के रूप में कार्य करता है, "अर्ध बहि:क्षेत्र" कहलाता है। (रॉबिन्सन 1959)